เทศบัญญัติเทศบาลเมืองมุกดาหารเทศบัญญัติเทศบาลเมืองมุกดาหารเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตเทศบาลเมืองมุกดาหารอำเภอเมืองมุกดาหาร จังหวัดมุกดาหาร (ฉบับที่ ๒)พ.ศ. ๒๕๕๕ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลเมืองมุกดาหารโดยความเห็นชอบของสภาเทศบาลเมืองมุกดาหาร ผู้ว่าราชการจังหวัดมุกดาหารคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงออกเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลเมืองมุกดาหาร เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลเมืองมุกดาหาร อำเภอเมืองมุกดาหาร จังหวัดมุกดาหาร(ฉบับที่ ๒) พ.ศ. ๒๕๕๕ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในเทศบัญญัตินี้บริเวณที่ ๑ และบริเวณที่ ๒ หมายความว่าพื้นที่บริเวณตามที่กำหนดไว้ในข้อ ๑ แห่งกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลมุกดาหาร ตำบลคำอาฮวน และตำบลศรีบุญเรือง อำเภอเมืองมุกดาหาร จังหวัดมุกดาหารพ.ศ. ๒๕๔๗ เว้นแต่พื้นที่บริเวณที่ ๓ และบริเวณที่ ๔บริเวณที่ ๓ หมายความว่าพื้นที่บริเวณตามที่กำหนดไว้ในข้อ ๓ ของเทศบัญญัติเทศบาลเมืองมุกดาหาร เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลเมืองมุกดาหารอำเภอเมืองมุกดาหาร จังหวัดมุกดาหาร พ.ศ. ๒๕๕๔บริเวณที่ ๔ หมายความว่าพื้นที่บริเวณดังต่อไปนี้ทิศเหนือ จด เส้นขนานระยะ ๒๐๐เมตร กับแนวเขตทางหลวงแผ่นดินหมายเลข ๒๑๒ ฟากเหนือทิศตะวันออก จด ทางหลวงแผ่นดินหมายเลข ๒๐๔๒ ฟากตะวันตกทิศใต้ จดทางหลวงแผ่นดินหมายเลข ๒๑๒ ฟากเหนือทิศตะวันตก จด ซอยพลธิราชฟากตะวันออกทั้งนี้ ตามแผนที่ท้ายเทศบัญญัตินี้ข้อ ๔ ให้กำหนดพื้นที่บางส่วนในเขตเทศบาลเมืองมุกดาหารอำเภอเมืองมุกดาหาร จังหวัดมุกดาหาร ภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิด และประเภท ดังต่อไปนี้(๑) ภายในบริเวณที่ ๑ และบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง ตามที่กำหนดไว้ในข้อ ๒แห่งกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลมุกดาหาร ตำบลคำอาฮวน และตำบลศรีบุญเรืองอำเภอเมืองมุกดาหาร จังหวัดมุกดาหาร พ.ศ. ๒๕๔๗(๒) ภายในบริเวณที่ ๓ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งตามที่กำหนดไว้ในข้อ ๔ของเทศบัญญัติเทศบาลเมืองมุกดาหาร เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลเมืองมุกดาหาร อำเภอเมืองมุกดาหาร จังหวัดมุกดาหารพ.ศ. ๒๕๕๔(๓) ภายในบริเวณที่ ๔ ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๗,๕๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๗,๕๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดในข้อ๒ (๒) (ข) ๑. ๓. ๔. ๕. ๖. ๗. ๘. ๙. และ ๑๐. แห่งกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลมุกดาหาร ตำบลคำอาฮวนและตำบลศรีบุญเรืองอำเภอเมืองมุกดาหาร จังหวัดมุกดาหาร พ.ศ. ๒๕๔๗และต้องมีระยะแนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีเขตทางตั้งแต่ ๑๔ เมตร ขึ้นไป ไม่น้อยกว่า๑๕๐ เมตรข้อ ๕ ภายในพื้นที่ที่กำหนดตามข้อ๔ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖ อาคารที่มีอยู่แล้วภายในบริเวณพื้นที่ที่กำหนดตามข้อ๔ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ ให้นายกเทศมนตรีเมืองมุกดาหารเป็นผู้รักษาการตามเทศบัญญัตินี้ประกาศณ วันที่ ๑๘ กรกฎาคม พ.ศ. ๒๕๕๕ธีรศักดิ์ดาวมุกดารองนายกเทศมนตรีรักษาราชการแทนนายกเทศมนตรีเมืองมุกดาหาร[เอกสารแนบท้าย]๑. แผนที่ท้ายเทศบัญญัติเทศบาลเมืองมุกดาหารเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลเมืองมุกดาหาร อำเภอเมืองมุกดาหาร จังหวัดมุกดาหาร(ฉบับที่ ๒) พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๒๗ กรกฎาคม๒๕๕๕ณัฐพร/ผู้ตรวจ๒๗ กรกฎาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๑๘ ง/หน้า ๑๗/๒๔ กรกฎาคม ๒๕๕๕